Setu enta un aridennad arall, atav àr dem ar labour; ar wezh-mañ eo àr un ton a Celtas Cortos, un ton, pa selaouer mat, hag a zo d'am soñj ar gwellañ Rond de Saint-Vincent bet sonet betek bremañ...    Proverbes Er Labour 34 - 51.mp3    Evel just, amañ àr dem ar labour pe c'hoazh muioc'h àr demoù arall zo, deoc'h-c'hwi eo da choaz goude pere ho peus c'hoant implij. O lâret a ran tout, na bout eh eus en o mesk lod get soñjoù kozh pe kamm un disterañ àrdrañv. Lod(-kaer) o deus un dalvoudegezh evit ar vuhez a-vremañ, lod arall zo kentoc'h evit implijoù arall  (farsal, derc'hel soñj a dra pe dra, ha me oar me)... met deoc'h c'hwi da choaz goude !    Un dra zo gwir: kavout a reer lies e proverboù ur bobl bennak re hag a lâr ar c'hontrel unan d'an all, ha kement-se zo yac'h, d'am soñj. Gellout a rit implij an eil pe egile doc'h an dober. Pe memes implij ar memes hani, ur wezh evit lâret un dra, ar wezh arall evit lâret un dra disheñvel a-grenn !